Az M2M szabványosítási helyzete
dr. Bartolits István, NMHH

A gép-gép kommunikáció (machine to machine, M2M) illetve a tárgyak internete (Internet of Things, IoT) az egyik leginkább fejlődőképes területe az emberi beavatkozást háttérbe szorító, de ugyanakkor mégiscsak az embereket kiszolgáló, életminőségünket javító rendszereknek. Az előrejelzések szerint 2020-ra már sok milliárd hálózatba szervezett, intelligens érzékelő és beavatkozó egység fog minket körülvenni, melyek kommunikációja teljesen eltérő megoldásokat igényel az eddigi gépek közötti kommunikációhoz képest.
Ezt a minőségi változást felismerték a hírközlés szabványosításával foglalkozó szervezetek is és többek között az ITU-ban és az ETSI-ben is megindult az ezzel kapcsolatos szabványosítási munka. Az előadás – melynek szerzője az ITU-T Internet of Things munkacsoport munkájában is részt vesz – elsősorban az ITU elkészült és tervezett ajánlásain keresztül mutatja be, jelenleg hogy áll és távlatilag merre halad a szabványosítási munka és milyen célokat kell elérni ahhoz, hogy az egyedi megoldások helyett egységes alapokra kerüljön az M2M és később az IoT világa.